ROZHODNUTIE KOMISIE
zo 4. apríla 2006
o podpise uzavretia Dohody o spolupráci pri mierovom využívaní jadrovej energie medzi Európskym spoločenstvom pre atómovú energiu (Euratom) a kabinetom ministrov Ukrajiny
(2006/635/Euratom)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva pre atómovú energiu, a najmä na druhý odsek jej článku 101,
so zreteľom na rozhodnutie Rady z 24. septembra 2004, ktorým sa schvaľuje uzavretie Dohody o spolupráci pri mierovom využívaní jadrovej energie medzi Európskym spoločenstvom pre atómovú energiu (Euratom) a kabinetom ministrov Ukrajiny (1),
keďže:
(1)
Mala by sa uzavrieť Dohoda o spolupráci pri mierovom využívaní jadrovej energie medzi Európskym spoločenstvom pre atómovú energiu (Euratom) a kabinetom ministrov Ukrajiny.
(2)
Komisia by mala určiť osobu oprávnenú podpísať v mene Európskeho spoločenstva pre atómovú energiu Dohodu o spolupráci pri mierovom využívaní jadrovej energie,
ROZHODLA TAKTO:
Článok 1
V mene Európskeho spoločenstva pre jadrovú energiu sa týmto rozhodlo o uzavretí Dohody o spolupráci pri mierovom využívaní jadrovej energie medzi Európskym spoločenstvom pre atómovú energiu (Euratom) a kabinetom ministrov Ukrajiny.
Znenie dohody je pripojené k tomuto rozhodnutiu.
Článok 2
Člen zodpovedný za energetiku, prípadne osoba ním určená na tento účel, je oprávnený(-á) podpísať v mene Európskeho spoločenstva pre atómovú energiu Dohodu o spolupráci pri mierovom využívaní jadrovej energie medzi Európskym spoločenstvom pre atómovú energiu (Euratom) a kabinetom ministrov Ukrajiny.
V Bruseli 4. apríla 2006